बच्चे के परिजन काफी परेशान है और खुद भी गली , नाले , कालोनियां सब जगह अपने मासूम बच्चे को तलाश रहे हैं लेकिन बच्चे का कोई सुराग नहीं मिला है। न ही किसी तरह की फिरौती आदि की कॉल अभी तक परिजनों के पास आई है । आशीष उर्फ आशु नाम का यह बच्चा 7 जनवरी 2018 को घर के पास खेल रहा था उसी दौरान गायब हुआ था बच्चे के परिवार की नत्थूपुरा मेन मार्केट में किरायने की दुकान है जैसे ही बच्चा कई देर तक घर नहीं पहुंचा तो बच्चे के पिता और दादा सभी आस-पास गलियों में सब जगह बच्चे को तलाशने लगे लेकिन बच्चे का कोई सुराग नहीं मिला। घटना के बाद बच्चे के दादा लाल सिंह काफी दुखी है क्योंकि उनका 7 साल का पोता गायब हुआ है और आज से 10 साल पहले लाल सिंह का एक 13 साल का बेटा भी इसी तरह गायब हुआ और 2 घंटे में ही घर से करीब 7 से 8 किलोमीटर दूर नहर में डेड बॉडी मिली थी। उस मामले में लाल सिंह अभी तक इंसाफ की गुहार दिल्ली पुलिस से लगाते रहे हैं और कहते रहे कि इतना छोटा बच्चा इतनी जल्दी नहर पर नहीं जा सकता। पुलिस ने उसे हादसा माना लेकिन लाल सिंह को उस में हत्या की आशंका थी।